OpenLLM-France/wikimedia huggingface dataset:
# Groninguès

El groninguès (groninguès: Grunnegs o Grönnegs) és un grup de dialectes del baix saxó parlats a la província de Groningen i al voltant de la frontera amb Groningen de Drenthe i Frísia. El groninguès i les variacions estretament relacionades de Frísia Oriental tenen una forta influència frisona. Aquesta llengua es caracteritza per un accent i un vocabulari típics que difereixen marcadament dels altres dialectes de baix saxó.
És parlat a la província de Groningen i els seus voltants, al nord i est de la província de Drenthe i a l'est de la municipalitat frisona de Kollumerland en Nieuwkruisland. Tant el groninguès com el frisó oriental, a l'altre costat de la frontera alemanya-groninguesa, podrien considerar-se com un sol dialecte. El groninguès es va consolidar a mesura que la ciutat de Groningen, durant el segle xv, va anar guanyant més i més influència a la província. Quan es van incorporar els Ommelanden (els voltants) a Groningen el 1594, com la província de Stad en Lande, el frisó que es parlava als Ommelanden va ser substituït per la varietat baix-saxona parlada a Groningen. El mateix procés es repetiria dos-cents anys més tard a la Frísia Oriental; no obstant això, el frisó oriental ha conservat alguns aspectes comuns de vocabulari i semàntica amb el groninguès.

## Referències

* ↑ José. «Grunnegs proaten wie apmoal: Gronings spreken we allemaal» (en neerlandès), 22-04-2020. [Consulta: 4 maig 2024].
* ↑ Berg, Rien van den; Oostendorp, Marc van. Dat is andere taal!: Streektalen en dialecten in Nederland (en neerlandès). Amsterdam: Unieboek | Het Spectrum, 2012-10-09. ISBN 978-90-00-31352-5.
* ↑ de Pau, Bart. «Groningen! - What is it like and how do they speak Dutch?» (en anglès), 30-12-2020. [Consulta: 4 maig 2024].

## Bibliografia

* Barbiers, Sjef; van der Auwera, Johan; Bennis, Hans; Boef, Eefje; De Vogelaer, Gunther; van der Ham, Margreet. Syntactic Atlas of the Dutch Dialects (en neerlandès, anglès). Volum II. Amsterdam: University Press, 2008. ISBN 90 5356 703 8.

## Enllaços externs

* Diccionari de refranys i mots típics: «Gronings» (en groninguès, neerlandès). Mijn Woordenboek, 2024.
* Bloemhoff, Henk; van der Kooi, Jurjen; Niebaum, Hermann; Reker, Simon. Handboek Nedersaksische Taal- en Letterkunde [Manual de la literatura i lingüísta baixa-saxona] (en neerlandès). Assen: van Gorcum, 2008. ISBN 978 90 232 4329 8.
# Boccar

Boccar és el nom dels següents personatges:
* Boccar (llatí Bocchar) fou rei dels maures en temps de Masinissa I el 204 aC.
* Boccar fou un general del rei Sifax (Syphax) que aquest va enviar a lluitar contra Masinissa el 204 aC.
# Ca l'Arnau

«Ca l'Arnau» té aquests significats:
* Ca l'Arnau (Cabrera de Mar), casa pairal de Cabrera de Mar (Maresme)
* Ca l'Arnau (la Seu d'Urgell), casa de les Torres
# Najafgarh

Najafgarh és una ciutat i municipi al sud-oest de Delhi al límit del Territori de la Capital Nacional de Delhi amb el districte de Gurgaon, capital de la subdivisió de Najafgarh, una de les tres que forma el districte Sud-oest de Delhi. La població de la subdivisió és de 906.452 habitants. La subdivisió està formada per importants poblacions entre les quals Badu Sarai, Bindapur, Chalwala, Dhansa, Dicaon Kalan, Goela Khurd, Haibat Pura, Jain Pur, Kair, Kakrola, Khera Dabar, Najafgarh, Nanak Heri, Paprawat, Sarang Pur, Sherpur, Shikar Pur, Ujwa and Togan Pur. Najafgarh és un suburbi de Delhi rodejada per altres importants suburbis com Surhpur i Mitraon per l'oest, Dichaon Kalan pel nord, Roshanpura i Khaira.

## Vegeu també

* Najafgarh Jhil

## Referències

* «Najafgarh». Arxivat de l'original el 2009-03-25. [Consulta: 17 desembre 2009].
# Al-Kuwait SC

L'Al-Kuwait SC (àrab: نادي الكويت الرياضي, Nādī al-Kuwayt ar-Riyāḍī, ‘Club Esportiu al-Kuwayt’) és un club de futbol de la ciutat d'Al-Kuwait, al districte de Keifan de Kuwait. Va ser fundat el 1960.

## Palmarès

* Lliga kuwaitiana de futbol:
** 1964–65, 1967–68, 1971–72, 1973–74, 1976–77, 1978-79, 2000–01, 2005–06, 2006–07, 2007–08, 2012–13, 2014–15, 2016–17, 2017–18, 2018-19, 2019–20, 2021–22, 2022–23, 2023–24
* Copa de l'Emir kuwaitiana de futbol:
** 1976, 1977, 1978, 1980, 1985, 1987, 1988, 2002, 2009, 2013–14, 2015–16, 2016–17, 2017–18
* Copa de la Corona kuwaitiana de futbol:
** 1994, 2003, 2008, 2010, 2011, 2016–17
* Copa Al Kurafi:
** 2005
* Copa Federació kuwaitiana de futbol:
** 1977–78, 1991–92, 2009–10, 2011–12, 2014–15
* Supercopa kuwaitiana de futbol:
** 2010, 2015, 2016, 2017
* Copa de l'AFC de futbol:
** 2009, 2012, 2013

## Referències

* ↑ «Kuwait - List of Foundation Dates Clubs». rsssf.com. [Consulta: 16 desembre 2017].
* ↑ «Kuwait - List of Champions». rsssf.com. [Consulta: 16 desembre 2017].
* 1 2 3 4 5 «Kuwait - List of Cup Winners». rsssf.com. [Consulta: 16 desembre 2017].

## Enllaços externs

* Web oficial Arxivat 2008-09-18 a Wayback Machine.
# Gronxador

Un gronxador, una gronxadora, un(a) engronsador(a)/gronsador(a)/agrunsador(a) o baldador(a), trapezi, i d'àrea més reduïda balancí, bersolador, enairador, colcador, barqueta, etc. és un seient penjat utilitzat pels nens per a la seva diversió. Consisteix en un seti que penja amb unes cadenes d'una estructura metàl·lica o de fusta. L'entreteniment es produeix quan la persona agafada als laterals s'impulsa o és empès balancejant-se endavant i enrere.
En parcs i jardins, poden trobar diversos gronxadors penjats d'un mateix bastidor el que permet a diverses persones de balancejar-se alhora. Aquests gronxadors es presenten en una gran varietat de formes i mides.
* Per a nens petits, hi ha gronxadors amb respatller i buits en les cames que els mantenen en una posició rígida impedint que es caiguin.
* En altres casos, el seient consisteix en un mer pneumàtic en el buit es posa el nen. La llanta és apta per una soga i pendent d'una branca d'un arbre.
* La base pot consistir en un seient amb respatller o sense suport i fins i tot ser una simple peça de lona plastificada.
Antigament, els gronxadors adoptaven un aire bucòlic en penjar de les branques dels arbres i ser fabricats amb materials naturals.

## Precaucions

* Per ser un objecte en moviment el qual porta un pes a sobre, hi ha el perill de col·lisió, si alguna persona, ja sigui un nen, s'interposa en la seva trajectòria.
* Per ser un objecte penjant, on la persona no té els peus ferms sobre la terra, hi ha el perill de caiguda, particularment en gronxadors sense respatller.

## Varietats

* Gronxador elèctric . Seient mòbil per a nadons que s'acciona mitjançant piles.

## Vegeu també

* Palanca
* Balança de molles
* Tobogan
* Hamaca

## Referències

* ↑ «Gronxador». Gran Enciclopèdia Catalana. Barcelona: Grup Enciclopèdia Catalana.
* ↑ Ha d'evitar-se el castellanisme columpi. «Castellanismes i barbarismes més freqüents». Bon català. [Consulta: 12 maig 2014].
* ↑ són mots normatius gronxador, engronsadora, des del DG1, 1932; engronsador, trapezi i baldador, des del DIEC, 1995
* ↑ Case, William B. «Two ways of driving a child's swing». Arxivat de l'original el 2013-09-25. [Consulta: 3 febrer 2013].
* ↑ Tinsworth D, McDonald J. Special Study: Injuries and Deaths Associated with Children's Playground Equipment. Washington (DC): U.S. Consumer Product Safety Commission; 2001.

## Enllaços externs

* Informació sobre la fusta dels gronxadors
* Informació sobre com ancorar els gronxadors a terra
# Anderny

Anderny és un municipi francès situat al departament de Meurthe i Mosel·la i a la regió del Gran Est. L'any 2017 tenia 254 habitants.

## Demografia

El 2007 hi havia 111 famílies i 126 habitatges

## Economia

El 2007 hi havia d'una empresa de comerç i reparació d'automòbils, una botiga de material esportiu. i cinc explotacions agrícoles.
Té una escola elemental integrada dins d'un grup escolar amb els municipis propers amb els quals forma una escola dispersa.

## Fills il·lustres

* Vinko Globokar (1934) compositor i trombonista d'ascendència eslava.

## Referències

* ↑ Logement, 1968-2007
* ↑ Population et logements par commune depuis le recensement de 1962 (1961 pour les Dom) à 1999
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques d'Anderny a l'INSEE.
* Évolution et structure de la population Fitxa amb el detall de dades d'Anderny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bobby Astyr

Bobby Astyr (14 de novembre de 1937 - 7 d'abril de 2002) va ser un actor de cinema pornogràfic nord-americà.
Abans d'implicar-se en la pornografia, Astyr era músic. Va fer el seu debut al porno el 1974 i va aparèixer en moltes pel·lícules, com Barbara Broadcast el 1977, on va actuar com a maitre d'en un elegant restaurant de l'hotel de la ciutat de Nova York. Generalment interpretat per papers còmics, va ser batejat com "El príncep pallasso del porno". Astyr es va retirar a mitjans de la dècada de 1980. Sovint va actuar amb Samantha Fox, amb qui va mantenir una llarga relació. Més tard a la seva vida, Astyr va servir al junta directiva d'un projecte d'habitatges a l'East Village de Nova York. Després de lluitar contra el càncer de pulmó durant cinc o sis anys, Astyr va morir l'abril de 2002.

## Premis

* 1979 AFAA al millor actor secundari per People
* 1999 Membre del Saló de la Fama de XRCO

## Referències

* 1 2 3 «Golden Age Performer Bobby Astyr Succumbs to Cancer». Arxivat de l'original el 30 abril 2006. [Consulta: 13 febrer 2014].
* 1 2 3 «Sex film faking it 'Boogie Nights' doesn't do it for 2 ex-porn stars». New York Daily News, p. 33.
* ↑ Lentz, Harris M.. Obituaries in the performing arts 2002 : film, television, radio, theatre, dance, music, cartoons and pop culture. Jefferson, N.C.: McFarland & Company, Inc., 2003, p. 15. ISBN 978-0-7864-1464-2 [Consulta: 5 agost 2017].
* ↑ Jennings, David. Skinflicks : the inside story of the x-rated video industry. Bloomington, IN.: Distributed by 1st Books Library, 2000, p. 304. ISBN 1-58721-184-X.
* ↑ Bona, Damien. Inside Oscar 2. Nova York: Ballantine Books, 2002. ISBN 978-0-345-44970-2 [Consulta: 5 agost 2017]. «bobby astyr.»
* ↑ «HALL OF FAME Inductee: SAMANTHA FOX». Arxivat de l'original el 22 abril 2006. [Consulta: 13 febrer 2014].
* ↑ Peter van Aarle, Peter. «Historical "Best Porn Movie" Winners». Arxivat de l'original el 21 d’abril 2019. [Consulta: 13 febrer 2014].
* ↑ «Masseuse 3 and Café Flesh 2 Top XRCO Awards». Arxivat de l'original el 16 de gener 2016. [Consulta: 13 febrer 2014].

## Enllaços externs

* Bobby Astyr a l'Internet Adult Film Database
* Bobby Astyr a Adult Film Database (anglès)
# Tenguerek

Tenguerek (en rus: Тэнгэрэк) és un poble de la República de Buriàtia, a Rússia, segons el cens del 2010 tenia 124 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Al-Lail

The Night o Al-Lail (àrab: الليل, Al-layl, ‘La nit’) és una pel·lícula siriana, produïda per The General Establishment of Cinema i dirigida per Mohammad Malas, el 1992. La pel·lícula va ser rodada a Quneitra i tracta sobre el Conflicte arabo-israelià. El 1993 es va convertir en el primer llargmetratge sirià que es va presentar al Festival de Cinema de Nova York.

## Guardons

* Festival de Cinema de Cartago - Tanit d'or, 1992.
* XIV edició de la Mostra de València - Palmera de plata i menció a la millor fotografia.

## Referències

* ↑ Arab Filmmakers of the Middle East: A Dictionary
* ↑ Roots of the New Arab Film
* ↑ Cinema Studies: The Key Concepts
* ↑ Arab Cinema: History and Cultural Identity
* ↑ El filme italiano "La gran sandía" gana la Mostra de Valencia, La Vanguardia, 7 d'octubre de 1993

## Enllaços externs

* Al-Lail a Vimeo
# Titanomaghemita

La titanomaghemita és un mineral de la classe dels òxids. Rep el seu nom en al·lusió al seu contingut en titani i a la seva relació amb la maghemita.

## Característiques

La titanomaghemita és un òxid de fórmula química Fe$^{3+}$(Fe$^{3+}$,Ti$^{4+}$,Fe$^{2+}$,◻)₂O₄. Cristal·litza en el sistema isomètric. Es tracta d'una espècie aprovada per l'Associació Mineralògica Internacional però amb un cert nivell de dubte i amb la necessitat de nous exàmens.
Segons la classificació de Nickel-Strunz, la titanomaghemita pertany a «04.BB: Òxids amb proporció Metall:Oxigen = 3:4 i similars, amb només cations de mida mitja» juntament amb els següents minerals: cromita, cocromita, coulsonita, cuprospinel·la, filipstadita, franklinita, gahnita, galaxita, hercynita, jacobsita, manganocromita, magnesiocoulsonita, magnesiocromita, magnesioferrita, magnetita, nicromita, qandilita, espinel·la, trevorita, ulvöspinel·la, vuorelainenita, zincocromita, hausmannita, hetaerolita, hidrohetaerolita, iwakiïta, maghemita, tegengrenita i xieïta.

## Formació i jaciments

Es troba en forma d'inclusions en hematites en basalts del llit marí. La primera localitat en es va registrar va ser a Pretòria (Sud-àfrica), i també ha estat descrita a Ongole (Andhra Pradesh, Índia), Pastwiska (Alta Silèsia, Polònia) i a la dorsal mesoatlàntica.

## Referències

* ↑ «Titanomaghemite» (en anglès). Mindat. [Consulta: 28 abril 2016].
# Grony del Vilardell

El Grony del Vilardell és un serrat del terme municipal de Castellcir, a la comarca del Moianès.
Està situat a la zona meridional del terme, a l'esquerra del torrent de la Vall Jussana i a la dreta de la Riera de Castellcir. És al nord-oest de la masia del Vilardell i al nord-est de Cal Fantasia. En el seu extrem nord-est es troben els Camps de Cal Sants, i al nord del seu extrem de ponent, el Bosc de Cal Sants. En el seu extrem sud-occidental hi ha el Bosc del Vilardell, i tot el seu vessant sud-oriental està ocupat pel Racó de l'Home Mort.

## Etimologia

Deu la segona part del topònim a la masia del Vilardell, al nord-oest i en terres de la qual es troba.
# Armand Crabbé

Charles Armand Crabbé (Brussel·les, 23 d'abril de 1883 – ibídem, 24 de juliol de 1947) va ser un baríton operístic belga.

## Biografia

Va estudiar al Conservatori de Brussel·les amb Désiré Demest. El 1904 va fer el seu debut a l'òpera professional al Théâtre de la Monnaie de Brussel·les com el vigilant de la nit a l'obra Die Meistersinger von Nürnberg de Richard Wagner. El 3 de gener de 1905 va participar en l'estrena de la segona versió de l'òpera Pepita Jiménez d'Isaac Albéniz.
Va ser un intèrpret destacat a la Royal Opera House de Londres del 1906 al 1914 i de nou el 1937. Va actuar amb la Manhattan Opera House de 1907 a 1910 i amb la Chicago Grand Opera Company de 1910 a 1914.
Crabbé va actuar al Gran Teatre del Liceu de Barcelona les temporada 1916-1917, 1917-1918 i 1919-1920, interpretant diverses òperes.
Durant la dècada del 1920 va fer diverses aparicions amb el Teatre Colón de Buenos Aires i La Scala de Milà. El 12 de gener de 1929 va participar en l'estrena de la darrera òpera d'Umberto Giordano, Il re, en el paper principal, amb Toti Dal Monte com a soprano principal i sota la direcció d'Arturo Toscanini.
Va estar actiu a l'Òpera Vlaamse belga fins a la seva retirada, a principis dels anys 1940. Des de 1910, Crabbé va utilitzar el pseudònim de Charles Morin quan actuava en petits papers a Londres.

## Referències

* ↑ The Grove Book of Opera Singers (2a edició)
* ↑ George Henry Hubert Lascelles Earl of Harewood. Opera. Vol.13. Rolls House Publishing Company, 1962, p. 429.
* ↑ Macy, Laura. The Grove Book of Opera Singers. Oxford University Press, 2008, p. 98. ISBN 978-0-19-533765-5.
# Brimfield

«Brimfield» té aquests significats:
* Brimfield (Illinois)
* Brimfield (Massachusetts)
* Brimfield (Ohio)
# Ca l'Armenter

* Per a altres significats, vegeu «Ca l'Armenter (la Seu d'Urgell)».
Ca l'Armenter és una masia del poble de la Pedra, al municipi de la Coma i la Pedra, a la Vall de Lord (Solsonès). Està situada al sector dels Joncarets i té per masies veïnes la Creu dels Joncarets i Cal Viudo. La primera referència documental que se n'ha trobat d'ella data del Segle XVIII amb la denominació Ermenter

## Referències

* ↑ Aquesta és la denominació que apareix al mapa de l'ICC
* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 229
# NASDAQ OMX Group

El Grup OMX del NASDAQ, l'inc. és una empresa multinacional americana de serveis financers que posseeix i opera el mercat de valors NASDAQ així com vuit borses de valors europees: la Borsa d'Armènia, Borsa de Copenhague, Borsa de Hèlsinki, Borsa d'Islàndia, Borsa de Riga, Borsa d'Estocolm, Borsa de Tallinn i la Borsa de valors de Vílnius. Té la seva central a la Ciutat de Nova York, i el seu president i agent executiu és Robert Greifeld.

## Referències

* ↑ «Annual Results 2011». NASDAQ OMX Group, Inc.. [Consulta: 27 febrer 2011].

## Enllaços externs

* Pàgina web oficial
* Grup d'OMX del NASDAQ per Completar Adquisició de la Borsa de valors de Filadèlfia
* Grup d'OMX del NASDAQ Completa Adquisició de Borsa de valors de Boston
# The War Tapes

The War Tapes és una pel·lícula documental estatunidenca de l'any 2006, dirigida per Deborah Scranton. És el primer film documental que tracta la invasió d'Iraq 2003 amb imatges enregistrades pels mateixos soldats, tres membres del Cos de la Guàrdia Nacional de New Hampshire, abans, durant i després del seu desplegament a l'Iraq un any després de la invasió, entre el mes de març de l'any 2004 i el febrer del 2005.
Els tres soldats amb càmeres que figuren en la pel·lícula són l'especialista Michael Moriarty, que es va allistar en un esclat de patriotisme després de l'11 de Setembre i va demanar que se l'enviés a Iraq; el sergent Stephen Pink, allistat per poder pagar-se la universitat, i el sergent Zack Bazzi. Altres dos soldats, el sergent Duncan Domey i l'especialista Brandon Wilkins, també van filmar tots els seus desplegaments per a la pel·lícula. En total, es van repartir càmeres a 17 soldats i es van rodar a prop de 800 hores a l'Iraq. Les entrevistes amb els soldats i les seues famílies sumen unes 200 hores addicionals de vídeo. El "repartiment" es va estretir a tres soldats per al muntatge final del film, van ser escollits perquè la directora i els productors els van considerar com els "personatges principals".
La pel·lícula va guanyar el premi al Millor Documental Internacional al Festival de Cinema Tribeca de maig de 2006 i al Millor Documental Internacional al BRITDOC el juliol de 2006. L'any 2007, es va llançar en format DVD. A més, a més, és possiblement el resultat més innovador del programa de "reporter encastat" que acompanya una companyia de l'exèrcit sobre el terreny. En aquest cas, però, el reporter no va anar a l'Iraq, sinó que va proporcionar càmeres als soldats, i va orientar-los sobre la filmació a través de la missatgeria instantània i el correu electrònic.

## Enllaços externs

* Pàgina web oficial del documental
* Entrevista amb els creadors del film Arxivat 2010-06-03 a Wayback Machine.
* Film sees war through soldiers' eyes, Notícia a la BBC
* "The War Tapes": Soldiers Tell Their Own Iraq Stories, Notícia a la NPR
# Groningen (municipi)

Groningen és un municipi de la província homònima, al nord dels Països Baixos. L'1 d'abril de 2011 tenia 190.334 habitants repartits per una superfície de 83,69 km² (dels quals 5,63 km² corresponen a aigua).

## Nuclis de població

| Dorkwerd Engelbert Euvelgunne Groningen Hoogkerk Leegkerk Middelbert | Noorddijk Noorderhoogebrug Oosterhoogebrug Roodehaan Ruischerbrug Slaperstil Vierverlaten |

## Demografia

Evolució històrica de la població :
| Any | Població | Any | Població |
| 1795 | 23.770 | 1930 | 105.146 |
| 1830 | 30.260 | 1947 | 132.021 |
| 1840 | 33.484 | 1956 | 142.561 |
| 1849 | 33.694 | 1960 | 145.125 |
| 1859 | 35.502 | 1971 | 169.385 |
| 1869 | 37.984 | 1980 | 162.952 |
| 1879 | 46.058 | 1990 | 168.702 |
| 1889 | 56.018 | 2000 | 174.250 |
| 1899 | 66.537 | 2004 | 180.604 |
| 1909 | 74.613 | 2006 | 181.613 |
| 1919 | 87.594 | 2008 | 182.484 |
| 1920 | 90.778 | 2011 | 190.334 |
| Font 1: www.volkstellingen.nl (1971) Font 2: CBS Statline (1971) ||||

## Administració

El consistori actual és dirigit pel socialista Peter Rehwinkel. Des de les eleccions municipals de 2010, el consistori consta de 39 membres, compost per:
* Partit del Treball, (PvdA) 9 escons
* Partit Popular per la Llibertat i la Democràcia, (VVD) 6 escons
* Esquerra Verda 5 escons
* Stadspartij Groningen, 5 escons
* Partit Socialista, (SP) 4 escons
* Demòcrates 66, 4 escons
* Crida Demòcrata Cristiana, (CDA) 2 escons
* ChristenUnie, 2 escons
* Student en Stad, 1 escó
* Partit pels Animals, 1 escó

## Enllaços externs

* Lloc web Municipi de Groningen Arxivat 2011-07-11 a Wayback Machine.
# Anomalodèsmats

Els anomalodèsmats (Anomalodesmata) són un superordre o ordre de mol·luscs bivalves marins. Tenen les dues valves de igual mida.

## Taxonomia de 2010

L'any 2010, es va proposar un nou sistema de classificació pels Bivalvia que va ser publicat per Bieler, Carter & Coan. Pel que fa als Anomalodesmata, l'esquema és el següent:
* Superfamília Clavagelloidea
** Família Clavagellidae
** Família Penicillidae
* Superfamília Cuspidarioidea
** Família Cuspidariidae
* Superfamília Myochamoidea
** Família Cleidothaeridae
** Família Myochamidae
* Superfamília Pandoroidea
** Família Pandoridae
** Família Lyonsiidae
* Superfamília Pholadomyoidea
** Família Parilimyidae
** Família Pholadomyidae
* Superfamília Poromyoidea
** Família Poromyidae
* Superfamília Thracioidea
** Família Thraciidae
** Família Laternulidae
** Família Periplomatidae
* Superfamília Verticordioidea
** Família Lyonsiellidae
** Família Verticordidae
** Família Euciroidae

## Referències

* ↑ «WoRMS - World Register of Marine Species - Anomalodesmata». [Consulta: 23 febrer 2021].
* 1 2 Bieler, R., Carter, J.G. & Coan, E.V. (2010) Classification of Bivalve families. Pp. 113-133, in: Bouchet, P. & Rocroi, J.P. (2010), Nomenclator of Bivalve Families. Malacologia 52(2): 1-184
* ↑ Anomalodesmata Stoliczka, Dall, 1889. Accedit a través de: World Register of Marine Species a http://www.marinespecies.org/aphia.php?p=taxdetails&id=254 el dia 9 July 2010.
* ↑ Barnes, Robert D.. Invertebrate Zoology. Philadelphia, PA: Holt-Saunders International, 1982, p. 431. ISBN 0-03-056747-5.
# Ca l'Arnaus

Ca l'Arnaus és un edifici del municipi de Sant Feliu Sasserra (Bages) protegida com a bé cultural d'interès local.

## Descripció

És una casa entre mitgeres, de tres pisos i amb una estructura absolutament simètrica. En conjunt dominen les obertures, que consisteixen en un portal i dues finestres als baixos, tres balcons al primer pis i un balcó i dues finestres al pis superior. L'edifici acaba amb un ràfec de fusta molt ample, amb cabirons també de fusta. Totes les obertures són estructurades amb pedra i allindanades, a excepció de la porta d'entrada que és coronada per un arc escarser rebaixat.
A l'altura del primer pis i entre dos balcons hi ha un nínxol en pedra on hi ha la imatge de Sant Anton amb un nen.

## Història

El portal d'entrada, segons la llinda, data la casa l'any 1800. Fou construïda per l'hereu del mas Arnaus (un dels masos més importants de Sant Feliu) amb la intenció d'establir-hi la seva residència i posar un masover al mas. La figura de sant Anton a la façana es deu al nom de l'amo. A part de l'habitatge, la casa també s'utilitzava com a centre d'emmagatzematge dels fruits que es collien a la finca, especialment vi i oli. S'hi havia fet oli i per aquset motiu al soterrani hi ha tot un seguit de canalitzacions. Era costum que per la festa major del poble la família obsequiés amb una peça de caça a cada convidat. La casa consta d'una capella pública dedicada a sant Josep.

## Referències

* 1 2 3 «Ca l'Arnaus». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2015].
# Territ camallarg

El territ camallarg (Calidris himantopus) és una espècie d'ocell de la família dels escolopàcids (Scolopacidae) que habita en estiu la tundra del nord d'Alaska i del Canadà, passant l'hivern en aiguamolls, camps humits i estanys d'Amèrica Central, les Antilles i Sud-amèrica.

## Referències

* ↑ Territ camallarg a CERCATERM Rev. 12/03/2012